ai4bharat/Pralekha huggingface dataset:
প্রধানমন্ত্রীরদপ্তর
হুনার হাটের মতন উদ্যোগে সকলের সক্রিয় অংশ গ্রহণের আহ্বান প্রধানমন্ত্রীর
নতুনদিল্লি, ২৩ ফেব্রুয়ারী, ২০২০
‘মন কি বাত ২.০’-র নবম পর্বে প্রধানমন্ত্রী শ্রী নরেন্দ্র মোদী, দিল্লির হুনার হাটের মত উদ্যোগে তাঁর সফরের কথা উল্লেখ করেন। তিনি বলেন, “কিছুদিন আগে আমি দিল্লির হুনর হাটে, ছোট একটি জায়গায়, দেশের বিশালতা, সংস্কৃতি, পরম্পরা, খাদ্যাভ্যাস আর আবেগের বিবিধ রূপ দেখতে পেলাম। সাবেকী বস্ত্র ও হস্তশিল্প, গালিচা, বাসন, বাঁশ এবং পিতলের জিনিস, পাঞ্জাবের ফুলকারি, অন্ধ্রপ্রদেশের অসাধারণ চামড়ার কাজ, তামিলনাড়ুর চমৎকার সব চিত্রকলা, উত্তরপ্রদেশের পিতলের সামগ্রী, ভাদোহীর গালিচা, কচ্ছের তামার জিনিস, অনেক রকম বাদ্যযন্ত্র — সারা ভারতের কলানৈপুণ্য আর কৃষ্টির অনন্য নিদর্শন”।
প্রধানমন্ত্রী তাঁর মন কি বাত অনুষ্ঠানে অংশগ্রহণকারী শিল্পীদের কথা উল্লেখ করেন। এঁদের মধ্যে একজন ভিন্ন ভাবে সক্ষম মহিলা। শ্রী মোদী বলেন, “তিনি আমাকে বললেন যে আগে ফুটপাথে বসে উনি নিজের আঁকা ছবি বিক্রি করতেন। কিন্তু হুনর হাটের সঙ্গে সংযুক্ত হবার পর তাঁর জীবনটাই বদলে গেছে। আজ তিনি যে শুধু স্বনির্ভর হয়েছেন তাই-ই নয়, নিজের একটা বাসস্থানও কিনে নিতে পেরেছেন”। তিনি উল্লেখ করেন, এই হাট একদিকে যেমন কলানৈপুণ্য প্রদর্শনের এক মঞ্চ হয়ে উঠেছে সেই সঙ্গে দোসর হয়েছে এই সব মানুষের স্বপ্ন উড়ানেরও। প্রধানমন্ত্রী বলেন, “এ এমন এক জায়গা যেখানে দেশের হরেক রকম বৈচিত্র্য চোখে পড়বেই। শিল্পকলা তো আছেই, সেই সঙ্গে আমাদের খাওয়া দাওয়ার বৈচিত্র্যও কিছু কম নয়”।
এই ধরণের আয়োজনে সক্রিয়ভাবে অংশগ্রহনের জন্য তিনি জনগণের প্রতি আহ্বান জানান। “ভারতের সর্বত্রই এই ধরনের মেলা, প্রদর্শনীর আয়োজন হয়ে আসছে। ভারতকে জানতে হলে, ভারতকে যথার্থ অনুভব করতে হলে সুযোগ পেলেই এই সব জায়গায় অবশ্যই যাওয়া দরকার। এখানে শুধু যে আপনার নিজের দেশের শিল্পকলা আর সংস্কৃতির সঙ্গে সংযোগ ঘটবে তাই নয়, সেই সঙ্গে আপনি দেশের মেহনতী শিল্পীদের, বিশেষত, মহিলাদের সমৃদ্ধির শরিক হতে পারবেন” বলে জানান প্রধানমন্ত্রী।
(CG/CB
স্বাস্থ্যওপরিবারকল্যাণমন্ত্রক
ভারতে এ পর্যন্ত টিকাকরণ ৩৫ কোটি অতিক্রম করেছে
দৈনিক নতুন করে আক্রান্তের সংখ্যা এক সপ্তাহ ধরে ৫০ হাজারের নিচে রয়েছে
ভারতে সুস্পষ্টভাবে আক্রান্তের সংখ্যা কমে হয়েছে ৪ লক্ষ ৮৫ হাজার ৩৫০; মোট আক্রান্তের চেয়ে সুস্পষ্টভাবে আক্রান্তের হার কমে হয়েছে ১.৫৯ শতাংশ
Daily Positivity Rate  less than 5% for 27 consecutive days
ভারতে এ পর্যন্ত টিকাকরণ ৩৫ কোটি অতিক্রম করেছে
দৈনিক নতুন করে আক্রান্তের সংখ্যা এক সপ্তাহ ধরে ৫০ হাজারের নিচে রয়েছে
ভারতে সুস্পষ্টভাবে আক্রান্তের সংখ্যা কমে হয়েছে ৪ লক্ষ ৮৫ হাজার ৩৫০; মোট আক্রান্তের চেয়ে সুস্পষ্টভাবে আক্রান্তের হার কমে হয়েছে ১.৫৯ শতাংশ
দৈনিক আক্রান্তের হার  যা টানা ২৭ দিন ধরে ৫ শতাংশের নিচে
নতুন দিল্লি, ০৪ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে ৩৫ কোটি অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
ভারতে টিকাকরণ কর্মসূচি গতকাল পর্যন্ত ৩৫ কোটি অতিক্রম করেছে। আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত ৩৫ কোটি ১২ লক্ষ ২১ হাজার ৩০৬ জনকে টিকা প্রদান করা হয়েছে। গত ২৪ ঘন্টায়
৬৩,৮৭,৮৪৯ টি টিকার ডোজ দেওয়া হয়েছে।
ভারতে এ পর্যন্ত ১ কোটি ০২ লক্ষ ২৭ হাজার ৯৫৭ জন স্বাস্থ্যকর্মী প্রথম ডোজ এবং ৭৩ লক্ষ ০৮ হাজার ৯৬৮ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৫ লক্ষ ৮১ হাজার ৭৫৫ জন কর্মী প্রথম ডোজ এবং ৯৬ লক্ষ ৫৫ হাজার ১৪৯ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৯ কোটি ৯৮ লক্ষ ২৮ হাজার ২১৯ জন প্রথম ডোজ এবং ২৭ লক্ষ ২৬ হাজার ৩৩৮ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৯ কোটি ০৫ লক্ষ ৮৯ হাজার ০২২ জন প্রথম ডোজ এবং ১ কোটি ৮৬ লক্ষ ৭৬ হাজার ১০৭ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৮৯ লক্ষ ১০ হাজার ২০৮ জন প্রথম ডোজ এবং ২ কোটি ৫৭ লক্ষ ১৭ হাজার ৫৮৩ জন দ্বিতীয় ডোজ পেয়েছেন।
দেশে সার্বজনীনভাবে টিকাদান কর্মসূচি গত ২১, জুন,২০২১ থেকে শুরু হয়েছে।
ভারতে গত ২৪ ঘণ্টায় নতুন করে করোনায় আক্রান্তের সংখ্যা হয়েছে ৪৩ হাজার ০৭১। একটানা ৭ দিন ধরে দৈনিক আক্রান্তের সংখ্যা ৫০ হাজারের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৪ লক্ষ ৮৫ হাজার ৩৫০। এদিকে, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১০,১৮৩ টি কমেছে, যা মোট আক্রান্তের কেবল ১.৫৯ শতাংশ।
ভারতে দৈনিক ভিত্তিতে সুস্থতার সংখ্যা গত ৫২ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ৫২ হাজার ২২৯ জন। এমনকি, গত ২৪ ঘণ্টায় ৯,২২৮ জন সুস্থ হয়ে উঠেছেন।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৯৬ লক্ষ ৫৮ হাজার ০৭৮ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৫২ হাজার ২২৯ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৭.০৯ শতাংশে।
দেশে গত ২৪ ঘণ্টায় ১৮ লক্ষ ৩৮ হাজার ৪৯০ টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৪১ কোটি ৮২ লক্ষ ৫৪ হাজার ৯৫৩। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ২.৪৪ শতাংশ। অন্যদিকে, দৈনিক ভিত্তিতে আক্রান্তের হার আজ হয়েছে ২.৩৪ শতাংশ। এর ফলে, দৈনিক আক্রান্তের হার লাগাতার ২৭ দিন ৫ শতাংশের নিচে রয়েছে।
CG/SB
(Visitor Counter : 184
কর্মী, জন-অভিযোগএবংপেনশনমন্ত্রক
কেন্দ্রশাসিত জম্মু ও কাশ্মীর এবং লাদাখের জন্য প্রশাসনিক সংস্কার ও জন অভিযোগ দপ্তরের উদ্যোগ
নয়াদিল্লি, ২৩ অক্টোবর, ২০১৯
কেন্দ্রশাসিত জম্মু ও কাশ্মীর এবং লাদাখের জন্য ভবিষ্যৎ রূপরেখা প্রণয়নের ব্যাপারে আলাপ-আলোচনার জন্য কেন্দ্রীয় প্রশাসনিক সংস্কার ও জন অভিযোগ দপ্তরের আধিকারিকরা শীঘ্রই শ্রীনগর সফর করতে পারেন বলে বিভাগীয় মন্ত্রী ডঃ জীতেন্দ্র সিং জানিয়েছেন।
উল্লেখ করা যেতে পারে দপ্তরের অতিরিক্ত সচিব শ্রী ভি শ্রীনিবাসের নেতৃত্বে এক প্রতিনিধিদল গত ৪-৫ সেপ্টেম্বর জম্মু ও কাশ্মীর সফর করsন। দপ্তরের যুগ্ম সচিব শ্রী ভি শশাঙ্ক শেখরের নেতৃত্বে দ্বিতীয় দলটি গত ২০-২১ সেপ্টেম্বর জম্মু ও কাশ্মীর সফরে যায়। এছাড়াও শ্রী শেখরের নেতৃত্বে আরও একটি দল গত ১৫ ও ১৬ই অক্টোবর জম্মু ও কাশ্মীর সফর করে।
শ্রী শেখরের নেতৃত্বে জম্মু ও কাশ্মীর সফরে যাওয়া তৃতীয় প্রতিনিধিদলটি গত ১৫ ও ১৬ই অক্টোবর জম্মু ও কাশ্মীরের সরকারি দপ্তিরগুলিতে ই-কার্যালয় কর্মসূচি রূপায়ণ, আধিকারিকদের দক্ষতা বৃদ্ধি ও প্রশিক্ষণ এবং বিপর্যয় ব্যবস্হাপনা নিয়ে আলাপ-আলোচনা করেন। রাজ্যপালের উপদেষ্টা শ্রী কে কে শর্মার তত্ত্বাবধানে গত ১৬ই অক্টোবর আয়োজিত এক জন অভিযোগ শুনানী কর্মসূচিতে অংশ নিয়ে সাধারণ মানুষের বিভিন্ন অভাব অভিযোগের কথা শোনেন এবং সমস্যা নিরসনের পন্হা-পদ্ধতি সম্পর্কে আধিকারিকদের অবহিত করেন।
এই প্রতিনিধি দলটি জম্মু ও কাশ্মীরের সরকারকে উদ্ভাবনের ক্ষেত্রে প্রধানমন্ত্রীর পুরস্কার কর্মসূচির আওতায় যে ১১টি আবেদনপত্র পাওয়া গিয়েছে, তার ভিত্তিতে বিশদে সাফল্যের কাহিনী প্রকাশ করার অনুরোধ জানান। এই কর্মসূচির উদ্দেশ্য হল, ন্যূনতম সরকারি হস্তক্ষেপের মাধ্যমে প্রশাসনিক কাজকর্ম আরও দক্ষ করে তোলা।
এরপর এই প্রতিনিধি দলটি রাজ্যপালের দুই উপদেষ্টার পাশাপাশি তথ্যপ্রযুক্তি, গবেষণা ও উন্নয়ন তথা শিল্প ও সংস্কৃতি দপ্তরের পদস্হ আধিকারিকদের সঙ্গেও জম্মু ও কাশ্মীরে প্রশাসনিক সংস্কার ও জন অভিযোগ দপ্তরের পক্ষ থেকে যেসমস্ত পরিকল্পনা গ্রহণ করা হয়েছে তা নিয়ে বিস্তারিত আলোচনা করেন। জম্মু ও কাশ্মীরের সমৃদ্ধ সংস্কৃতি তথা ঐতিহ্য নিয়ে স্বল্প দৈঘ্যের চলচ্চিত্র বা ভিডিও প্রযোজনা নিয়েও বৈঠকে আলোচনা হয়। উল্লেখ করা যেতে পারে জম্মুতে আগামী ৩০ নভেম্বর বিপর্যয় ব্যবস্হাপনা নিয়ে দুদিনের এক সম্মেলনের আয়োজন করা হবে।
CG/BD/NS
(Visitor Counter : 63
অর্থমন্ত্রক
অর্থমন্ত্রী শ্রীমতী নির্মলা সীতারমন গোয়ায় শুল্ক বিভাগ ও জিএসটি-র জাতীয় সংগ্রহালয় 'ধরোহর' জাতির উদ্দেশে উৎসর্গ করেছেন
পানাজি /মুম্বাই, ১১ জুন, ২০২২
কেন্দ্রীয় অর্থমন্ত্রক আজাদি কা অমৃত মহোৎসবের অঙ্গ হিসেবে ৬-১২ জুন পর্যন্ত আইকনিক সপ্তাহ উদযাপন করছে। এই উপলক্ষে আজ গোয়ায় কেন্দ্রীয় অর্থমন্ত্রী শ্রীমতী নির্মলা সীতারমন শুল্ক বিভাগ ও জিএসটি-র জাতীয় সংগ্রহালয় 'ধরোহর' জাতির উদ্দেশে উৎসর্গ করেছেন। অনুষ্ঠানে অর্থমন্ত্রী এক অভিনব কর্মসূচিতে অংশ নেন। তিনি ঐতিহ্যবাহী যে ভবনটিতে এই সংগ্রহালয়টি গড়ে তোলা হয়েছে, সেখানে রাখা একটি পাথর থেকে বালি সরিয়ে সংগ্রহালয়টি সেটি জাতির উদ্দেশে উৎসর্গ করেন। পানাজিতে মান্ডোভি নদীর তীরে ব্লু বিল্ডিং নামে পরিচিত দ্বিতল বিশিষ্ট ভবনটি ৪০০ বছর পার করেছে। এই ভবনেই সংগ্রহালয়টি গড়ে তোলা হয়েছে।
এই অনুষ্ঠানে বিভাগীয় প্রতিমন্ত্রী শ্রী পঙ্কজ চৌধুরী এবং গোয়ার পর্যটন ও পঞ্চায়েত মন্ত্রী শ্রী মউভিন গোদিনহো প্রমুখ উপস্থিত ছিলেন।
'ধরোহর' দেশে প্রথম এধরণের সংগ্রহালয়, যেখানে ভারতীয় শুল্ক দপ্তরের বাজেয়াপ্ত করা বিভিন্ন নিদর্শনের পাশাপাশি বিভাগের আধিকারিকরা দেশের অর্থব্যবস্থার সুরক্ষায় যেসমস্ত উল্লেখযোগ্য কাজ করেছেন, তার কিছু নিদর্শনও রাখা হয়েছে। সংগ্রহালয়টিতে ৮টি গ্যালারি রয়েছে, যেখানে শিল্প ও ঐতিহ্যের নিদর্শন, পরোক্ষ কর ব্যবস্থার যাত্রাপথ এবং জিএসটি সম্পর্কিত বিভিন্ন নথিপত্র রাখা হয়েছে। এছাড়াও চোরাচালানকারীদের সঙ্গে শুল্ক দপ্তরের আধিকারিকদের সংঘাতের নানা কাহিনী সংগ্রহালয়টিতে তুলে ধরা হয়েছে। শুল্ক দপ্তরের কাজকর্ম ও সময়ের সঙ্গে সঙ্গে তার পরিবর্তন, চ্যালেঞ্জ মোকাবিলার পদ্ধতি প্রভৃতি সম্পর্কিত বিবরণ সংগ্রহালয়টিতে থাকছে।
এই সংগ্রহালয়ে নতুন সংযোজন হয়েছে জিএসটি গ্যালারি। দুই দশক ধরে জিএসটি প্রণয়ন থেকে তার কার্যকর করার সুদীর্ঘ যাত্রাপথের নানা বিবরণ তুলে ধরা হয়েছে। এমনকি, ২০১৭-র পয়লা জুলাই জিএসটি কার্যকর হওয়ার সময় থেকে কালানুক্রমিক বিবরণ গ্যালারিতে সাজিয়ে তোলা হয়েছে।
এই সংগ্রহালয়টির একটি ই-ক্যাটালগ তৈরি করা হয়েছে, যেখানে বিভিন্ন প্রাসঙ্গিক তথ্য লিপিবদ্ধ হয়েছে। ভারতের পর্যটন মানচিত্রে 'ধরোহর' সংগ্রহালয়টি আরও একটি গুরুত্বপূর্ণ সংযোজন, যা গোয়ায় অন্যতম একটি আকর্ষণের কেন্দ্রবিন্দু হয়ে উঠেছে।
CG/BD/AS/
(Visitor Counter : 110
স্বরাষ্ট্র মন্ত্রক
কুয়েতের আমীর শেখ সাবহ আল-আহমেদ আল-জাবের আল-সাবহ’র প্রয়াণে সম্মানের নিদর্শন-স্বরূপ ৪ঠা অক্টোবর একদিনের রাষ্ট্রীয় শোক
নয়াদিল্লি, ০১ অক্টোবর, ২০২০
কুয়েতের আমীর শেখ সাবহ আল-আহমেদ আল-জাবের আল-সাবহ গত ২৯শে সেপ্টেম্বর প্রয়াত হয়েছেন। প্রয়াত আমীরের আত্মার প্রতি সম্মানের নিদর্শন-স্বরূপ ভারত সরকার আগামী ৪ঠা অক্টোবর সারা দেশে একদিনের রাষ্ট্রীয় শোক পালনের সিদ্ধান্ত নিয়েছে।
সারা ভারতের সমস্ত ভবনে যেখানে জাতীয় পতাকা রয়েছে, আগামী ৪ঠা অক্টোবর সেই সমস্ত ভবনগুলিতে জাতীয় পতাকা অর্ধনমিত রাখার এবং ঐদিন সমস্ত সরকারি কর্মসূচি বাতিলের সিদ্ধান্ত হয়েছে।
CG/BD/SB
(Visitor Counter : 96
কেন্দ্রীয়মন্ত্রিসভা
ভারতের আর্থিক অভিযোগ অনুসন্ধানকারী ইউনিটের সঙ্গে তথ্য আদান-প্রদানের জন্য সংশ্লিষ্ট বিদেশি ইউনিটগুলির মধ্যে সংশোধিত আদর্শ সমঝোতাপত্র স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ৬ ডিসেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে ভারতের আর্থিক অভিযোগ অনুসন্ধানকারী ইউনিটের  সঙ্গে তথ্য আদান-প্রদানের জন্য বিদেশি আর্থিক অভিযোগ অনুসন্ধানকারী ইউনিটগুলির মধ্যে সংশোধিত আদর্শ সমঝোতাপত্র স্বাক্ষরের বিষয়টি অনুমোদিত হয়েছে। এগমন্ট গ্রুপ সেক্রেটারিয়েটের ২০১৪-র সংশোধিত মডেল সমঝোতাপত্রের ওপর ভিত্তি করেই সংশোধিত এই সমঝোতাপত্রটির খসড়া রচিত হয়েছে। উল্লেখ করা যেতে পারে, বিদেশি আর্থিক অভিযোগ অনুসন্ধানকারী ইউনিটগুলির সঙ্গে তথ্য আদান-প্রদানের জন্য সমঝোতাপত্র স্বাক্ষর করা আবশ্যক ছিল।
SSS/BD/DM
(Visitor Counter : 72
ক্ষুদ্র, অতিক্ষুদ্রওমাঝারিশিল্পমন্ত্রক
‘খাদি এসেনসিয়াল’ এবং ‘খাদি গ্লোবাল’কে খাদি ব্র্যান্ড ব্যবহার করার অভিযোগে কেভিআইসি জালিয়াতির আইনী নোটিশ পাঠিয়েছে
নয়াদিল্লী, ২১ আগস্ট, ২০২০
খাদি ও গ্রামোদ্যোগ কমিশন  খাদি ব্র্যান্ডের নাম ব্যবহার করার অভিযোগে ‘খাদি এসেনসিয়াল’ এবং ‘খাদি গ্লোবাল’কে আইনী নোটিশ পাঠিয়েছে। এক বিবৃতিতে কেভিআইসি জানিয়েছে ই-কমার্সের মাধ্যমে এই দুটি সংস্থা খাদি ব্রান্ড ব্যবহার করে প্রসাধনী সামগ্রী বিক্রি করছে। www.khadiessentials.com এবং www.khadiglobalstore.com – ওয়য়েবসাইটে ওই সংস্থাগুলি তাদের পণ্যের বিজ্ঞাপন দিয়েছে। এরফলে উপভোক্তারা বিভ্রান্ত হচ্ছেন।
আগস্টের প্রথম সপ্তাহে কেভিআইসি এই দুটি সংস্থাকে আইনী নোটিশ পাঠিয়েছে। দুটি সংস্থা ট্যুইটার, ফেসবুক, ইন্সট্যাগ্রাম সহ বিভিন্ন সোশ্যাল মিডিয়ায় এই সামগ্রীগুলির বিষয়ে যেন প্রচার না চালায় ওই বিজ্ঞপ্তিতে তাও বলা হয়েছে। বিজ্ঞপ্তিতে জানানো হয়েছে, ওই দুটি সংস্থাকে খাদি নামের ব্যবহার বন্ধ করতে হবে এবং তাদের বিভিন্ন সামগ্রীর যেসব লেবেল আছে সেগুলি থেকে খাদি শব্দটি বাদ দিতে হবে।
কেভিআইসি-র চেয়ারম্যান শ্রী বিনয় কুমার সাক্সেনা জানিয়েছেন, খাদি ব্র্যান্ডের কেউ অপব্যবহার করলে তার বিরুদ্ধে যথাযথ ব্যবস্থা নেওয়া হবে। কেভিআইসি দেশের প্রত্যন্ত অঞ্চল থেকে হস্তশিল্পীদের সাহায্যের জন্য তাঁদের উৎপাদিত সামগ্রী কিনে থাকে। সংস্থাটি জানিয়েছে গত কয়েক বছর ধরে তাদের নাম ভাঙিয়ে প্রায় ১ হাজারের বেশি সংস্থা বাণিজ্য করেছে। তারা এইসব সংস্থাগুলির বিরুদ্ধে আইনী চিঠি পাঠিয়েছেন। কেভিআইসি ফ্যাব ইন্ডিয়ার বিরুদ্ধে ৫০০ কোটি টাকার ক্ষতিপূরণের মামলা করেছে। এই মামলা বর্তমানে বম্বে হাইকোর্টে বিচারাধীন। ২৭শে জুলাই কেভিআইসি চন্ডীগড়ের এক ব্যক্তির বিরুদ্ধে এফআইআর দায়ের করে। ওই ব্যক্তি প্রধানমন্ত্রীর ছবি ব্যবহার করে খাদি ফেসমাস্ক বিক্রি করছিলেন যা বেআইনী। গত মে মাসে দিল্লীর তিনটি সংস্থার বিরুদ্ধেও ভুয়ো পিপিই কিট খাদির নাম ব্যবহার করে বিক্রি করায় ওই সংস্থাগুলির বিরুদ্ধে এফআইআর দায়ের করা হয়েছিল।
(CG/CB/NS
প্রধানমন্ত্রীরদপ্তর
শহুরে এলাকার ১,৫১৪টি সমবায় ব্যাঙ্ককে শক্তিশালী করতে রিজার্ভ ব্যাঙ্কের জারি করা নির্দেশকে স্বাগত জানালেন প্রধানমন্ত্রী
নতুন দিল্লি, ১০ জুন, ২০২৩
শহুরে এলাকার ১,৫১৪টি সমবায় ব্যাঙ্ককে শক্তিশালী করতে রিজার্ভ ব্যাঙ্কের জারি করা নির্দেশকে স্বাগত জানিয়ে প্রধানমন্ত্রী শ্রী নরেন্দ্র মোদী এক ট্যুইট বার্তায় বলেছেন :
“সমবায় ক্ষেত্রের জন্য এটি এক চমৎকার পদক্ষেপ এবং এর সুবাদে বহু মানুষের ক্ষমতায়ন সম্ভব হবে।”
CG/SD/SKD
(Visitor Counter : 54
নির্বাচনকমিশন
পশ্চিমবঙ্গের আটটি জেলার জন্য ব্যয় পর্যবেক্ষক
কলকাতা, ২৯ মার্চ, ২০১৯
ভারতের নির্বাচন কমিশন পশ্চিমবঙ্গের আটটি জেলায় ১১টি সংসদীয় নির্বাচনী কেন্দ্রের জন্য এখনও পর্যন্ত ১২ জন ব্যয় পর্যবেক্ষক নিয়োগ করেছে। এঁদের মধ্যে – শ্রী নাসির খান - কোচবিহার , শ্রীমতী শ্রীলেখা ডি পরদেসি – আলিপুরদুয়ার , শ্রী শ্রীনিবাস রাও ভানা – জলপাইগুড়ি , ডঃ সুধাংশু রাই ও শ্রী শিব সেবক – দার্জিলিং, শ্রী পি শ্রীধরণ – রায়গঞ্জ, শ্রী এস দেবরঞ্জন – বালুরঘাট, শ্রী সন্দীপ কুমার – মালদহ উত্তর, শ্রী হিমাংশু পি যোশী – মালদহ দক্ষিণ, শ্রী গুরবিন্দর সিং – জঙ্গিপুর, শ্রী রবি কুমার – বহরমপুর ও শ্রী অপু যোসেফ জোস – মুর্শিদাবাদের জন্য ব্যয় সংক্রান্ত পর্যবেক্ষক নিযুক্ত হয়েছেন।
CG/BD/DM
(Visitor Counter : 86
প্রধানমন্ত্রীরদপ্তর
প্রধানমন্ত্রী ভারততত্ত্ববিদ ও সংস্কৃত বিশেষজ্ঞদের সঙ্গে সাক্ষাৎ করেছেন
নতুন দিল্লি, ৩০শে অক্টোবর, ২০২১
প্রধানমন্ত্রী শ্রী নরেন্দ্র মোদী ইতালির বিভিন্ন বিশ্ববিদ্যালয়ে ভারততত্ত্ববিদ ও সংস্কৃত বিশেষজ্ঞদের সঙ্গেও মতবিনিময় করেছেন। ভারতীয় সংস্কৃতি, সাহিত্য এবং যোগ ও আয়ুর্বেদ চর্চা নিয়ে তাঁদের উৎসাহের দিকটি প্রধানমন্ত্রী উল্লেখ করেন। ভারত এবং ইতালির মধ্যে সম্পর্ককে মজবুত করার জন্য এঁদের ভূমিকার তিনি প্রশংসা করেন।
CG/CB/SFS
(
বৈদ্যুতিন ও তথ্যপ্রযুক্তি মন্ত্রক
জাতীয় সুপার কম্পিউটিং মিশনের আওতায় খড়গপুর আইআইটিতে পেটাস্কেল সুপার কম্পিউটার পরম শক্তি জাতির উদ্দেশে উৎসর্গ করা হয়েছে
নয়াদিল্লী, ২৮ মার্চ, ২০২২
আইআইটি খড়গপুরে একটি পেটাস্কেল সুপার কম্পিউটার ‘পরম শক্তি’ জাতীয় উদ্দেশে উৎসর্গ করা হয়েছে। জাতীয় সুপার কম্পিউটিং মিশন বা এনএসএম-এর আওতায় এই কম্পিউটার তৈরি করা হয়। বৈদ্যুতিন ও তথ্যপ্রযুক্তি মন্ত্রক এবং বিজ্ঞান ও প্রযুক্ত দপ্তর যৌথভাবে এটি তৈরি করেছে। ২৭শে মার্চ পশ্চিমবঙ্গের রাজ্যপাল শ্রী জগদীশ ধনকড় এর উদ্বোধন করেন। অনুষ্ঠানে আইআইটি খড়গপুরের ডিরেক্টর অধ্যাপক ভি কে তিওয়াড়ি, বিজ্ঞান ও প্রযুক্তি দপ্তরের ডিরেক্টর ডঃ শিবাজী চন্দ্রম, আইআইটি খড়গপুরের ডেপুটি ডিরেক্টর অধ্যাপক অমিত পাত্র সহ বিশিষ্টজনেরা উপস্থিত ছিলেন। পরম শক্তি সুপার কম্পিউটিং-এর সাহায্যে জটিল গণনা ও ডেটা সায়েন্সের বিভিন্ন গবেষণা সহজ হবে। ২০১৯এর মার্চ মাসে এই অত্যাধুনিক সুপার কম্পিউটিং ব্যবস্থা গড়ে তুলতে খড়গপুর আইআইটি-র সঙ্গে সেন্টার ফর ডেভেলপমেন্ট ইন অ্যাডভান্সড কম্পিউটিং  একটি সমঝোতাপত্র স্বাক্ষর করে।
পরম শক্তিতে ১৭ হাজার ৬৮০টি সিপিইউ এবং ৪৪টি জিপিইউ রয়েছে। এই ব্যবস্থাপনাকে ঠান্ডা করে রাখতে আরডিএইচএক্স প্রযুক্তি ব্যবহৃত হয়েছে। বিভিন্ন ক্ষেত্রে পরমশক্তিকে বাণিজ্যিকভাবে ব্যবহারের জন্য খড়গপুর আইআইটি এবং সি-ডিএসি নানা পরীক্ষা-নিরীক্ষা চালিয়েছে। এই সুপার কম্পিউটিং ব্যবস্থাপনা গড়ে তুলতে খড়গপুর আইআইটি এনএসএম-এর নিয়মাবলী মেনে চলেছে। প্রসঙ্গত খড়্গপুর আইআইটির এই কেন্দ্র থেকে কৃত্রিম মেধা ও এইচপিসি-এর প্রশিক্ষণ দেওয়া হয়। এর জন্য কেন্দ্রটি বিভিন্ন পাঠক্রম, কর্মশালা ইত্যাদির আয়োজন করে থাকে।
কৃষি, জ্যোর্তিবিজ্ঞান, জীবন বিজ্ঞান, মেকানিক্যাল ইঞ্জিনিয়ারিং, মেটিরিয়াল সায়েন্স সহ বিভিন্ন ক্ষেত্রে এই সুপার কম্পিউটিং ব্যবস্থাপনাকে কাজে লাগিয়ে গবেষকরা উপকৃত হবেন। এর সাহায্যে কম্পিউটেশনাল ফ্লুইড ডায়নামিক, কৃত্রিম মেধা, বিগ ডেটা অ্যালালিটিক, জলবায়ু পরিবর্তন, ক্রিপ্টোগ্র্যাফি ও নিরাপত্তা সহ নানান ক্ষেত্রে সুবিধা হবে। সার্বিকভাবে ভারতীয় শিক্ষা জগৎ ও শিল্প জগৎ সুপার কম্পিউটিং-এর জন্য গবেষণা ও উন্নয়ন ক্ষেত্রে যথেষ্ট উপকৃত হবে।
CG/CB/NS
(Visitor Counter : 116
আদিবাসীবিষয়কমন্ত্রক
তপশিলি উপজাতিদের জন্য কল্যাণমূলক প্রকল্পের ক্ষেত্রে শ্রী অর্জুন মুন্ডা ই-গভর্ন্যান্স উদ্যোগের সূচনা করেছেন
কেন্দ্রীয় উপজাতি কল্যাণ বিষয়ক মন্ত্রী শ্রী অর্জুন মুন্ডা আজ নতুন দিল্লিতে এক অনুষ্ঠানে উপজাতি কল্যাণ প্রকল্পগুলির জন্য ই-গভর্ন্যান্স উদ্যোগের সূচনা করেন। উপজাতি উন্নয়ন দপ্তরের প্রতিমন্ত্রী শ্রীমতী রেণুকা সিং সারুতা, এনসিএসটি-র ভাইস চেয়ারম্যান শ্রীমতী অনুসুয়া উইকে, ট্রাইফেড-এর চেয়ারপার্সন শ্রী রমেশ চাঁদ মীনা এবং উপজাতি সংক্রান্ত মন্ত্রকের সচিব শ্রী দীপক খান্ডেকার এই অনুষ্ঠানে উপস্থিত ছিলেন। এই উপলক্ষে ই-গভর্ন্যান্স বিষয়ে একটি পাওয়ার পয়েন্ট প্রেজেন্টেশন দেওয়া হয়।
অনুষ্ঠানের সূচনা করে শ্রী অর্জুন মুন্ডা, তপশিলি উপজাতিদের জন্য কল্যাণমূলক প্রকল্প রূপায়ণের ক্ষেত্রে ই-গভর্ন্যান্স উদ্যোগের ব্যবস্থা করায় মন্ত্রকের সংশ্লিষ্ট কর্মী-আধিকারিকদের প্রশংসা করেন। তিনি বলেন, ‘সবকা সাথ, সবকা বিকাশ এবং সবকা বিশ্বাস’-এর নীতি অনুসারে এই উদ্যোগ সারা দেশের উপজাতীয় গোষ্ঠীগুলির উন্নয়নে বিশেষ ভূমিকা নেবে। তিনি মন্ত্রকের আধিকারিকদের উপজাতি কল্যাণ প্রকল্পের প্রাপকদের বিষয়ে একটি তথ্যভাণ্ডার নির্মাণের নির্দেশ দেন। অনুষ্ঠানে উপজাতি কল্যাণ দপ্তরের প্রতিমন্ত্রী শ্রীমতী রেণুকা সিং ভাষণ দেন।
উপজাতি সংক্রান্ত মন্ত্রকের উদ্যোগে DBT Tribal  এবং বিভিন্ন অ-সরকারি সংস্থার গ্রান্ট অনুমোদনের জন্য অনলাইন আবেদন ও নিষ্পত্তি সংক্রান্ত তথ্য জানতে  নামে দুটি অনলাইন পোর্টাল তৈরি করা হয়েছে। উপজাতিদের জন্য কল্যাণমূলক প্রকল্প রূপায়ণে ই-গভর্ন্যান্স-এর উদ্যোগের অংশ হিসাবে এই ব্যবস্থা করা হয়েছে। এর মাধ্যমে ম্যাট্রিক পূর্ববর্তী এবং ম্যাট্রিক পরবর্তী বৃত্তির জন্য অনলাইনের মাধ্যমে আবেদন জানানো যাবে। এছাড়াও, এই অনলাইন পোর্টালগুলির যোগাযোগ মডিউলের মাধ্যমে রাজ্যগুলি তথ্য ও নথি আপলোড করতে পারবে এবং তার ওপর কেন্দ্রীয়ভাবে ড্যাশবোর্ড-ভিত্তিক নজরদারি চালানো সম্ভব হবে। এছাড়াও, উপজাতীয় কল্যাণ মন্ত্রক বিশ্ববিদ্যালয় ও কলেজের ছাত্রছাত্রীদের ফেলোশিপ প্রকল্প যাচাই ও অভিযোগ নিষ্পত্তির জন্য একটি অনলাইন ব্যবস্থা করেছে। এনজিও পোর্টাল বা অ-সরকারি সংগঠনগুলির জন্য পোর্টালের মাধ্যমে উপজাতীয়দের কল্যাণের জন্য কর্মরত স্বেচ্ছাসেবী সংগঠনগুলির বিভিন্ন কাজকর্ম অনলাইনের করা যাবে।
CG/PB/DM/….12th June, 2019
(Visitor Counter : 105
প্রধানমন্ত্রীরদপ্তর
পি ভি নরসিমহা রাও-এর জন্মবার্ষিকীতে প্রধানমন্ত্রী তাঁর অবদানকে স্মরণ করেছেন
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী পি ভি নরসিমহা রাও-কে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “আমাদের প্রাক্তন প্রধানমন্ত্রী শ্রী পি ভি নরসিমহা রাওজীকে তাঁর জন্মবার্ষিকীতে শ্রদ্ধা জানাই। জাতীয় উন্নয়নে তাঁর অবদানের জন্য ভারত শ্রী রাও-এর প্রতি কৃতজ্ঞ। বিদ্বান ও বুদ্ধিজীবী হিসাবে তিনি কৃতিত্বের স্বাক্ষর রেখে গিয়েছেন”।
PG/CB/SB
(
প্রধানমন্ত্রীরদপ্তর
গুজরাটের গান্ধীনগর স্টেশনে গান্ধীনগর এবং মুম্বাইয়ের মধ্যে নতুন বন্দে ভারত এক্সেপ্রেসের যাত্রার সূচনা করেন প্রধানমন্ত্রী
বন্দে ভারত এক্সপ্রেসে প্রধানমন্ত্রী সফর করেন
নয়াদিল্লি, ৩০ সেপ্টেম্বর, ২০২২
গান্ধীনগর স্টেশনে গান্ধীনগর মুম্বাইয়ের মধ্যে বন্দে ভারত এক্সেপ্রেসের যাত্রার সূচনা করেন প্রধানমন্ত্রী। সেখান থেকে কালুপুর রেলওয়ে স্টেশন পর্যন্ত প্রধানমন্ত্রী ট্রেনে করে সফরও করেন।
প্রধানমন্ত্রী গান্ধীনগর স্টেশনে পৌঁছালে তাঁর সঙ্গে ছিলেন গুজরাটের মুখ্যমন্ত্রী শ্রী ভূপেন্দ্র প্যাটেল, গুজরাটের রাজ্যপাল আচার্য দেভরাট, কেন্দ্রীয় রেলমন্ত্রী শ্রী অশ্বিনী বৈষ্ণব, আবাসন এবং নগরোন্নয়ন মন্ত্রী শ্রী হরদীপ সিং পুরি। প্রধানমন্ত্রী দ্বিতীয় দফার বন্দে ভারত এক্সপ্রেসে ট্রেনের কামরাগুলি ঘুরে দেখেন এবং ট্রেনের ভিতর কি সুযোগ-সুবিধা রয়েছে সে খোঁজ-খবর নেন। দ্বিতীয় দফার বন্দে ভারত এক্সপ্রেসের রেল ইঞ্জিনের নিয়ন্ত্রণ কক্ষও প্রধানমন্ত্রী ঘুরে দেখেন।
এরপর প্রধানমন্ত্রী গান্ধীনগর এবং মুম্বাইয়ের মধ্যে নতুন এবং উন্নতমানের বন্দে ভারত এক্সপ্রেসের যাত্রা সূচনা করেন এবং ট্রেনটিতে করে কালুপুর রেলওয়ে স্টেশন পর্যন্ত সফর করেন। সফরকালে প্রধানমন্ত্রী তাঁর সহযাত্রীদের সঙ্গে, রেল কর্মীদের পরিবারের সদস্যদের সঙ্গে, মহিলা উদ্যোগপতি এবং গবেষক ও তরুণ প্রজন্মের সঙ্গে আলোচনা করেন। এরপর তিনি বন্দে ভারত ট্রেনের উজ্জ্বল সাফল্যের সঙ্গে জড়িত কর্মী, ইঞ্জিনিয়ার এবং অন্য কর্মীদের সঙ্গেও কথাবার্তা বলেন।
গান্ধীনগর এবং মুম্বাইয়ের মধ্যে দ্বিতীয় দফার এই বন্দে ভারত এক্সপ্রেস পরিবর্তনের সূচক হয়ে উঠবে। ভারতের এই দুটি বাণিজ্যিক হাবের সঙ্গে যোগাযোগকে অনেক উন্নত করবে। গুজরাট থেকে মুম্বাই বা অন্যত্র ব্যবসায়িকদেরকে বেশি দামে প্লেনের টিকিট কেটে আর যেতে হবে না। বরং তারা ট্রেন সফরেই বিমানে যাত্রার সুবিধা পাবেন। দ্বিতীয় দফার এই বন্দে ভারত এক্সপ্রেসে গান্ধীনগর থেকে মুম্বাই যেতে সময় লাগবে আনুমানিক সাড়ে ৫ ঘণ্টা।
দ্বিতীয় দফার এই বন্দে ভারত এক্সপ্রেসে যাত্রা অত্যন্ত উন্নতমানের এবং যাত্রীরা বিমান যাত্রার সুযোগ-সুবিধা তাতে পাবেন। এতে উন্নতমানের অত্যাধুনিক সুরক্ষা ব্যবস্থা রয়েছে। এমনকি দেশীয় প্রযুক্তিতে তৈরি সংঘর্ষ এড়ানোর ব্যবস্থা- কবচ এতে রয়েছে।
দ্বিতীয় দফার এই বন্দে ভারত এক্সপ্রেস অনেক উন্নত এবং আধুনিক ব্যবস্থা সম্পন্ন। কেবলমাত্র ৫২ সেকেন্ডের মধ্যেই শূন্য থেকে ঘণ্টায় ১০০ কিলোমিটার গতিবেগে পৌঁছে যাওয়া যায়। প্রতি ঘণ্টায় এই ট্রেনের সর্বোচ্চ গতিবেগ হল ১৮০ কিলোমিটার। এই উন্নতমানের বন্দে ভারত এক্সপ্রেসের ওজন ৩৯২ টন। যেখানে আগের বন্দে ভারত এক্সপ্রেসের ওজন ছিল ৪৩০ টন। চাহিদার ভিত্তিতে এতে ওয়াইফাই ব্যবস্থাও থাকছে। ট্রেনের প্রত্যেক কোচে তথ্য সরবরাহের জন্য আগের ২৪ ইঞ্চি স্ক্রিনের পরিবর্তে এখন ৩২ ইঞ্চি স্ক্রিন রাখা থাকবে। এই বন্দে ভারত এক্সপ্রেস অত্যন্ত পরিবেশ বান্ধব কারন এসিগুলি ১৫ শতাংশ বেশি বিদ্যুৎ সাশ্রয় করবে। ধুলোমুক্ত পরিষ্কার, বায়ু শীতল, সাকশান মোটর থাকায় যাত্রা অনেক সুগম হবে। পাশে হেলান দেওয়া আসনের সুযোগ থাকছে। আগে যেটা এক্সিকিউটিভ ক্লাসে পাওয়া যেত এখন এই ট্রেনের সব শ্রেণীতেই তা পাওয়া যাবে। এক্সিকিউটিভ কামরাগুলিতে আসনগুলি ১৮০ ডিগ্রি ঘোরানোর সুবিধা সম্বলিত।
নতুন এই নকশায় এই ট্রেনের ছাদে বায়ু পরিশোধনের জন্য ফোটো ক্যাটালিস্ট অতি বেগুনি বায়ু পরিশোধন ব্যাবস্থা স্থাপন করা হয়েছে। চন্ডীগড়ের সেন্ট্রাল সায়েন্টিফিক ইন্সট্রুমেন্ট অর্গানাইজেশনের প্রস্তাব মতো এই ব্যবস্থা তৈরি করা হয়। ট্রেনের ভিতরে প্রবেশকারী এবং বাইরে নির্গত বায়ুকে ব্যাকটেরিয়া, ভাইরাসের মতো জীবানু মুক্ত করতে এই ব্যবস্থা করা হয়েছে। ট্রেনের কামরার ছাদের সামনের এবং পিছনের দিকে এই ব্যবস্থা স্থাপন করা হয়েছে বায়ুকে জীবানু মুক্ত করতে।
(PG/AB/ NS
প্রধানমন্ত্রীরদপ্তর
প্রধানমন্ত্রীর সঙ্গে নেদারন্যান্ডসের মহারানী ম্যাক্সিমার সাক্ষাৎ
নয়াদিল্লি, ২৯ মে, ২০১৮
নতুন দিল্লিতে সোমবার প্রধানমন্ত্রী শ্রী নরেন্দ্র মোদীর সঙ্গে নেদারন্যান্ডসের মহারানী ম্যাক্সিমা সাক্ষাৎ করেন।
উন্নয়নমূলর বিভিন্ন কাজের জন্য অর্থ-সহায়তার লক্ষ্যে রাষ্ট্রসঙ্ঘের মহাসচিবের বিশেষ দূত হিসেবে তিনি ভারত সফরে রয়েছেন।
ভারতে আর্থিক অন্তর্ভুক্তিকরন বৃদ্ধি করতে বিগত কয়েক বছরে যে সমস্ত পদক্ষেপ নেওয়া হয়েছে, সে বিষয়ে প্রধানমন্ত্রী মোদী ও ম্যাক্সিমা আলাপ-আলোচনা করেন। এই সমস্ত পদক্ষেপগুলির মধ্যে রয়েছে- জনধন যোজনা, প্রধানমন্ত্রী মাতৃ জীবন জ্যোতি বিমা যোজনা। মহারানী ম্যাক্সিমা এই উদ্যোগগুলির সাফল্যের প্রশংসা করেন।
উভয় নেতাই বিশ্বব্যাপী অর্থ-ব্যবস্হার অগ্রগতির বিষয়ে আলোচনা করেন। ভারতীয় প্রযুক্তি ও আর্থিক সহযোগিতা কর্মসূচির মাধ্যমে অর্থ-ব্যবস্হার অগ্রগতির লক্ষ্যে ভারতের গৃহীত পদক্ষেপগুলিরও প্রশংসা করেন ম্যাক্সিমা। বিভিন্ন দেশে উন্নয়নমূলক প্রকল্পগুলির জন্য ভারতের সহজ শর্তে ঋণদান ব্যবস্হার কথাও তিনি উল্লেখ করেন।
CG/BD/NS/…
(Visitor Counter : 66